สถานีหลักสอง

สถานีหลักสอง (Lak Song Station, รหัส BL38) เป็นสถานีรถไฟฟ้าแบบยกระดับในเส้นทางรถไฟฟ้ามหานคร สายเฉลิมรัชมงคล ยกระดับเหนือถนนเพชรเกษม บริเวณศูนย์การค้าเอ็ม ไลฟ์สโตร์ บางแค และซอยเพชรเกษม 80
พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินโดยขบวนรถไฟฟ้าพระที่นั่งจากสถานีสนามไชยมาสิ้นสุดที่สถานีนี้ ในพิธีเปิดโครงการรถไฟฟ้ามหานคร สายเฉลิมรัชมงคล ส่วนต่อขยาย หัวลำโพง–หลักสอง และบางซื่อ–ท่าพระ เมื่อวันที่ 14 พฤศจิกายน พ.ศ. 2563

**ที่ตั้ง**
สถานีหลักสอง มองจากแยกถนนเพชรเกษม - กาญจนาภิเษก
ถนนเพชรเกษม อยู่ระหว่างซอยเพชรเกษม 80 และทางแยกต่างระดับเพชรเกษม ตัดกับถนนกาญจนาภิเษก บริเวณศูนย์การค้าเอ็ม ไลฟ์สโตร์ บางแค และโครงการหลักสอง พลาซ่า ในพื้นที่แขวงบางแคเหนือ เขตบางแค กรุงเทพมหานคร
ปัจจุบัน สถานีหลักสอง เป็นสถานีปลายทางของโครงการรถไฟฟ้ามหานคร สายเฉลิมรัชมงคล ไปจนกว่าจะมีความชัดเจนในการก่อสร้างส่วนต่อขยายระยะที่ 4 ซึ่งถือเป็นช่วงสุดท้ายของโครงการตามแผนแม่บทระบบขนส่งมวลชนในกรุงเทพมหานครและพื้นที่ต่อเนื่อง ตั้งแต่สถานีหลักสอง ไปจนถึงสถานีพุทธมณฑลสาย 4 จากการรถไฟฟ้าขนส่งมวลชนแห่งประเทศไทย

**แผนผังสถานี**
เนื่องจากเป็นสถานีปลายทาง และเปิดใช้ชานชาลาที่ 2 เพียงชานชาลาเดียว ขบวนรถที่มาจากสถานีบางแคจะสับรางเพื่อเข้าสู่ชานชาลาที่ 2 จากนั้นผู้โดยสารที่มาจากสถานีรายทางจะต้องลงจากขบวนรถทั้งหมด และผู้โดยสารที่จะโดยสารไปยังสถานีท่าพระ (ผ่านบางซื่อ) จะใช้ชานชาลาร่วมกับผู้โดยสารที่เดินทางมาจากสถานีรายทาง โดยผู้โดยสารที่จะโดยสารไปยังสถานีอื่น ๆ จะต้องรอจนกว่าผู้โดยสารที่มาจากสถานีรายทางออกจากขบวนรถทั้งหมด และรอให้เจ้าหน้าที่ทำการตรวจสอบสภาพรถไฟฟ้าให้เรียบร้อยเสียก่อน จากนั้นขบวนรถไฟฟ้าจะออกจากสถานีเข้าสู่สถานีบางแคต่อไป อย่างไรก็ตาม ในบางช่วงจะมีรถไฟฟ้าบางขบวนที่สิ้นสุดการให้บริการที่ชานชาลาหมายเลข 1 โดยเมื่อส่งผู้โดยสารที่ชานชาลาเสร็จแล้ว จะเดินรถไฟฟ้ากลับไปยังศูนย์ซ่อมบำรุงต่อไป
ในวันเสาร์ วันอาทิตย์ และวันหยุดนักขัตฤกษ์ สถานีหลักสองจะใช้ชานชาลาที่ 1 รับส่งผู้โดยสารเป็นหลักแทนชานชาลาที่ 2 ยกเว้นช่วงเทศกาลปีใหม่และสงกรานต์ ใช้ชานชาลาที่ 2 เป็นหลักเหมือนวันอื่น ๆ
ไฟล์:Train crossing track at Lak Song.jpg|รถไฟฟ้าจากสถานีบางแค กำลังสับเปลี่ยนรางบริเวณหน้าอาคารจอดแล้วจร เพื่อเข้าสู่ชานชาลาหมายเลข 2
ไฟล์:Platform 2 of Lak Song.jpg|เมื่อเข้าสู่ชานชาลาหมายเลข 2 และผู้โดยสารออกจากขบวนรถหมดแล้ว จะทำการตรวจสอบขบวนรถ เพื่อมุ่งหน้าสถานีท่าพระ (ผ่านบางซื่อ) ต่อไป
ไฟล์:Lak Song PF1.jpg|เมื่อส่งผู้โดยสารที่ชานชาลาหมายเลข 1 แล้ว ขบวนรถจะมุ่งหน้ากลับสู่ศูนย์ซ่อมบำรุงเพชรเกษม หรือห้วยขวาง แล้วแต่กรณี

**รายละเอียดสถานี**

**สัญลักษณ์ของสถานี**
ใช้สีน้ำเงินตกแต่งบริเวณเสาสถานี ประตูกั้นชานชาลา ทางขึ้น-ลงสถานี และป้ายบอกทางต่างๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง

**รูปแบบของสถานี**
เป็นสถานีลอยฟ้า เป็นชานชาลาแบบข้าง (Station with Side Platform)

**ทางเข้า-ออกสถานี**
ทางออกที่ 1
ทางออกที่ 4 ใกล้เอ็ม ไลฟ์สโตร์ บางแค
สะพานเชื่อมเอ็ม ไลฟ์สโตร์ กับทางออกที่ 4 ของสถานี - 1 ซอยเพชรเกษม 80, อาคารจอดแล้วจร 1 (ลิฟต์)- 2 ซอยเพชรเกษม 47/1, อาคารจอดแล้วจร 2 (ลิฟต์)- 3 ซอยเพชรเกษม 47/2, หลักสอง พลาซ่า, โรงพยาบาลเกษมราษฎร์ บางแค, ศูนย์บริการสาธารณสุข 40 บางแค (บันไดเลื่อน)- 4 ซอยเพชรเกษม 84, เอ็ม ไลฟ์สโตร์ บางแค (ทางเดินเชื่อม, บันไดเลื่อน) เปิดเมื่อ 10 ธันวาคม พ.ศ. 2562

**การจัดพื้นที่ในตัวสถานี**
แบ่งเป็น 2 ชั้น ประกอบด้วย- 2 ชั้นชานชาลา- 1 ชั้นออกบัตรโดยสาร

**อาคารจอดแล้วจร**
อาคารจอดแล้วจรที่ 1 ฝั่งขาเข้าเมือง
อาคารจอดแล้วจรที่ 2 ฝั่งขาออกเมือง
สะพานเชื่อมระหว่างอาคารจอดแล้วจรทั้ง 2 และสถานีหลักสอง
อาคารจอดแล้วจร อยู่บริเวณสองฝั่งถนนเพชรเกษม ก่อนถึงสถานีประมาณ 100 เมตร มีทางเดินและทางรถยนต์ยกระดับข้ามถนนเชื่อมต่อระหว่างอาคารเพื่ออำนวยความสะดวกให้กับประชาชน ประกอบด้วย- อาคารจอดแล้วจร 1 ตั้งอยู่ฝั่งขาเข้าเมือง เป็นอาคาร 10 ชั้น ใกล้กับซอยเพชรเกษม 80- อาคารจอดแล้วจร 2 ตั้งอยู่ฝั่งขาออกเมือง เป็นอาคาร 8 ชั้น ระหว่างซอยเพชรเกษม 47 และซอยเพชรเกษม 47/1 

**เวลาให้บริการ**

**รถโดยสารประจำทาง**
ป้ายรถเมล์ถนนเพชรเกษมฝั่งขาเข้าเมืองใกล้กับสถานี- ถนนเพชรเกษม สาย 7 7ก 80 80ก 81 84 84ก 91 91ก 101 146 147 165 189 509 547
*ถนนกาญจนาภิเษก (มุ่งหน้าถนนพระรามที่ 2) สาย 147
*ถนนกาญจนาภิเษก (มุ่งหน้าถนนบรมราชชนนี) สาย 146- 1 เส้นทางที่มีรถรองรับวีลแชร์

**องค์การขนส่งมวลชนกรุงเทพ**

**รถเอกชน**

**รถโดยสารอื่น ๆ**
 รถรับส่ง (BMA Feeder) ระหว่างสถานีหลักสอง - ทวีวัฒนา (รถไฟฟ้า EV รวม 6 คัน)

**สถานที่สำคัญใกล้เคียง**
 หลักสอง พลาซ่า- เดอะมอลล์ เอ็ม ไลฟ์สโตร์ บางแค
*โรงพยาบาลเกษมราษฎร์ บางแค
*ศูนย์บริการสาธารณสุข 40 บางแค

**ระเบียงภาพ**

**อ้างอิง**

**แหล่งข้อมูลอื่น**
 Lak Song MRT Station
หลักสอง
หมวดหมู่:สิ่งก่อสร้างตั้งแต่ พ.ศ. 2562
หลักสอง